Bupivakaine nyaéta salah sahiji ubar bius atawa anastesi lokal tina golongan kelas anastetik nu ngahambat pembentukan jeung konduksi impuls saraf nu dipaké pas tindakan medis, persalinan, atawa operasi. Panghambatan rangsangan nyeri nu dikirimkeun ku saraf ka otak ieu nu dipaké jadi ubar bius wanci ubar ieu diinjéksikeun (disuntikkeun). Bupivakaine miboga waktu gawé nu gancang sarta lila gawé na panjang.

Ngaran lian jeung ngaran dagang 
Ieu di handap sababaraha ngaran lian tina bupivakaine:

 Bupivacaina
 Bupivacaine
 Bupivacainum

Ngaran dagang tina bupivakaine nyéta:

 Regivell Spinal, 
 Quanocaine Spinal Heavy, 
 Bupivacaine HCL Spinal Heavy, 
 Marcain, 
 Levica, 
 Vopicain, 
 Levobupivacaine, 
 Bunascan Spinal, 
 Chirocaine, 
 Decain Spinal.

Sifak fisik jeung kimia 
Bupivakaine ngabogaan struktur kimia C18H28N2O, ngaran kimia na 1-butil-N-(2,6-dimetilfenil)piperidin-2-karboksamida, beurat molekul 288,4 g/mol, titik lebur 107-108 °C. Kelarutanna 2400 mg/L dina suhu 25 °C, dina jero cai sifatna deionisasi kelarutanna 9,17x10-5 mg/L dina suhu 25 °C, tekanan uapna 1,31x10-7 mmHg dina suhu 25 °C, konstanta disosiasi asamna 8,1 jeung koefisien partisi cai/oktanolnya 3,41. Bupivakaine nyaéta bubuk padet nu ngabentuk kayaning kristal, warna bodas, euweuh bau, larut saeutik dina aseton, kloroform, jeung eter.

Cara maké 
Bupivacaine sadia dina bentuk suntik, ku kituna pamakéan ubar ieu kudu dilakukeun ku dokter, atawa ku patugas médis kalawan instruksi dokter. Pikeun bius épidural. buvipakaine dibérékeun kucara disuntikeun ka daérah cangkéng handap atawa daérah tulang tukang. Pikeun prosedur huntu, bupivakaine disuntikeun langsung ka gusi deukeut huntu nu rék dioperasi. Dokter jeung tanaga médis bakal ngawaskeun sistem nafas, tekanan darah, kadar oksigén, atawa tanda-tanda vital anjeun salila dibius bupivacaine. Sababaraha ubar bius  epidural bakal méré éfék nu leuwih lila atawa permanen di sababaraha fungsi awak kayaning fungsi séksual, kontrol dina sistem pencernaan, jeung kandung kemih, sarta pagerakan suku anjeun. Diskusikeun ka dokter ngeunaan résiko karukakan sistem saraf nu aya kamungkinan timbul salaku réaksi tina bupivakaine.

Cara gawé 
Anastési lola atawa bius lokal kayaning bupivakaine ngahambat pambentukan jeung konduksi impuls saraf, kucara ningkatkeun ambang eksitasi listrik di saraf, ku ngalaunkeun panyebaran impuls saaf, jeung ngurangan laju kanaékan poténsial aksi. Bupivakaine nyegah depolarisasi kucara ngiket bagéan intraseluler saluran natrium jeung ngablokir asupna ion natrium ka jero neuron. Sacara umum, kamekaran anastesi aya patalina jeung diameter, mielinisasi jeung kecepatan konduksi serabut saraf nu ka keunaan. Sacara klinis, urutan leungitna fungsi saraf nyaéta : nyeri, suhu, sentuhan, propriosepsi, jeung tonus otot rangka. Éfék analgesik tina Bupivicaine dianggep miboga poténsi ku sabab pangikatanna jeung reseptor prostaglandin E2, subtipe EP1 (PGE2EP1), nu ngahambat  produksi prostaglandin, ngurangan panas awak, peradangan, jeung hiperalgesia.

Hal nu kudu diperhatikeun 
Teu dianjurkeun pikeun ngonsumsi ubar ieu mun anjeun kungsi ngarandapan r'eaksi alérgi nu parah kana ubar bius. Ubar bupivakaine téh ubar nu aman dipaké, pastikeun anjeun teu ngarandapan panyakit:

 Anémia, panyakit ginjal atawa haté, gangguan pendarahan atawa pambekuan getih
 Sipilis, polio, tumor otak atawa saraf tulang belakang
 Baal atawa singsireumeun
 Nyeri tonggong akut, nyeri sirah pascaoperasi
 Darah rendah atawa darah tinggi
 Tulang tonggong nu  bengkok
 Arthritis
 Numutkeun US Food and Drugs Administration (FDA) ubar ieu miboga résiko kahamilan kategori C, 
 Jéntrékeun ka dokter mun anjeun keur maké ubar-ubaran lain, kaasup suplemen jeung produk herbal.
 Mun karasa réaksi alérgi atawa overdosis, langsung tepungan dokter.

Interaksi Bupivakaine

Interaksi jeung ubar séjén 
Interaksi ubar bisa ngarobah gawé ubar atawa ngaronjatkeun résiko éfék samping nu leuwih serius. Ieu sababaraha ubar nu unteraksi jeung bupivakaine kayaning aspirin, ropivacaine,, acebutol, alprazolam, amiodarone,, bupivakaine liposome,, bretylium,, atenolol,, clobazam,,chlordiazepoxide,, diazepam,, estazolam,, flurazepam, halazepam, telithromycin,.  Pamakéan jeung ubar ti golongan benzodiazepin (alprazolam, diazepam, klonazepam, lorazepam) bisa ningkatkeun éfék déprési sistem saraf pusat nu geus aya dina bupivakaine. Hal ieu nyababkeun éfék tunduh, lieur, linglung nu kapapanjangan, turunna daya konsentrasi.

Kaayaan kaséhatan 
Kaayaan kaséhatan nu bisa mangaruhan pamakéan ubar ieu. Jéntrékeun ka dokter mun anjeun boga masalah kaséhatan lianna, utamana:

 Chondrolysis (gangguan dina sendi jeung tulang) bisa ningkatkeun résiko éfék samping
 Panyakit ginjal; atawa
 Panyakit haté.

Éfék samping 
Éfék samping mangrupa hiji éfék nu teu dipiharep tina ubar. Éfék samping ieu bisa mangrupa-rupa di sababaraha jalma gumantung kana kaayaan panyakit, umur, beurat awak, jinis kelamin, étnis, jeung sababaraha kaayaan kaséhatan lianna. Ieu di handap sababaraha éfék samping nu bisa karasa sanggeus nginum bupivakaine:

 Gampanng geumpeur, gulisah, linglung 
 Gangguan ngomong atawa titinggalian 
 Ceuli ngahiung, ciduh karasa saperti logam, rasa baal, atawa singsireumeun di daérah baham atawa tremor
 Detak jantung laun, nadi lemah
 Jarang kahampangan

 Sebel jeung utah 
 Katirisan jeung ngadégdég
 Nyeri sirah, kejang
 Nyeri tonggong

Tutumbu kaluar 

 Éfék Samping Bupivakaine
 Interaksi Bupivakaine

Rujukan 

Ubar